தமிழ், சைவக் களஞ்சியங்களான திருக்குறள், திருமுறைகள், மெய்கண்ட நூல்கள், ஆத்திச்சூடி, கொன்றை வேந்தன், நாலடியார் போன்ற அரிய கருவூலங்களைப் பயன்பாட்டில் கொண்டுவரவும் உறுதி பூண்டுள்ளது. இதனால் சமயச்சொற்பொழிவுகள், குருபூசைகள், சமய வகுப்புகள் போன்றவை ஆங்காங்கே நடத்தப்பட்டு வருகிறது. இனமானம் காத்து தமிழினம் ஓங்கிட பொருளாதார வழிக்காட்டிக் கருத்தரங்குகள், திருமணப் பயிற்சிகள், தன்முனைப்புக் கருத்தரங்குகள், கல்வி வழிக்காட்டிக் கருத்தரங்குகள், இணையம் வழி தமிழ்க் கல்வி போன்றவையும் கழகத்தால் மேற்கொள்ளப் படுகிறது. தமிழ்ச் சமயத்தைக் காக்கவும், தமிழ் மொழியை உயர்த்தவும் தமிழர் வாழ்வியல் நெறியினை நிலை நிறுத்தவும், தமிழர் இனமானத்தைக் காக்கவும் உலகத் தமிழர்களே எங்களுடன் இணைந்து கொண்டு செயலாற்றத் திரண்டு வாரீர்! உங்கள் சேவையைத் தாரீர்.